OpenLLM-France/wikimedia huggingface dataset:
# Megalurulus

Megalurulus és un gènere d'ocells en desús de la família dels locustèl·lids (Locustellidae), anteriorment conegut com a megalúrids (Megaluridae).
Un estudi filogenètic molecular exhaustiu de la família dels locustèl·lids publicat el 2018 va trobar que diversos gèneres no eren monofilètics. En la reorganització resultant, els gèneres Megalurulus i Buettikoferella es van convertir en sinònims menors del gènere ressuscitat Cincloramphus.

## Taxonomia

Segons l'anterior Classificació del Congrés Ornitològic Internacional (versió 2.6, 2010) aquest gènere contenia 6 espècies:
* Megalurulus grosvenori.
* Megalurulus llaneae.
* Megalurulus mariae.
* Megalurulus rubiginosus.
* Megalurulus rufus.
* Megalurulus whitneyi.
Tanmateix, altres obres com el Handook of the Birds of the World i la quarta versió de la BirdLife International Checklist of the birds of the world (Desembre 2019), encara consideraven la vigència de Megalurulus i la inclusió de les esmentades espècies.

## Referències

* ↑ Alström, P.; Cibois, A.; Irestedt, M.; Zuccon, D.; Gelang, M.; Fjeldså, J.; Andersen, M.J.; Moyle, R.G.; Pasquet, E. «Comprehensive molecular phylogeny of the grassbirds and allies (Locustellidae) reveals extensive non-monophyly of traditional genera, and a proposal for a new classification». Molecular Phylogenetics and Evolution, vol. 127, 2018, pàg. 367–375. DOI: 10.1016/j.ympev.2018.03.029. PMID: 29625229.
* 1 2 «Grassbirds, Donacobius, Malagasy warblers, cisticolas, allies». IOC World Bird List Version 9.2. International Ornithologists' Union, 2019. [Consulta: 28 agost 2019].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 604. ISBN 978-84-16728-37-4.
# Poliesportiu Estació del Nord

El Poliesportiu Estació del Nord és un recinte multiesportiu situat a l'Estació del Nord de Barcelona. Des del 1994, és gestionat per la Unió de Federacions Esportives de Catalunya.

## Història

L'Estació del Nord va ser inaugurada el 21 de maig de 1856 i va funcionar ininterrompudament fins a l'any 1972. Després d'anys d'abandó, el 1991 s'iniciaren les obres de remodelació sota la direcció de l'arquitecte Enric Tous, l'objectiu del qual era crear dues zones diferents: d'una banda, una estació d'autobusos regionals i, per una altra, una instal·lació multiesportiva: el poliesportiu de l'Estació del Nord.
Aquest poliesportiu va albergar les competicions de tennis de taula dels Jocs Olímpics d'Estiu de 1992. Amb aquest propòsit, es van aixecar al vestíbul central, al voltant de les vuit taules de tennis del torneig, graderies amb capacitat per a 5.500 espectadors.

## Instal·lacions

Compta amb un vestíbul principal amb una pista per a la pràctica i aprenentatge de diferents esports: patinatge sobre rodes, patinatge en línia, handbol o hoquei sobre patins, a més de quatre pistes de bàsquet, dues pistes de futbol sala, dues pistes de voleibol, quatre pistes de tennis, dues pistes de bàdminton i vuit taules de tennis de taula. Així mateix també hi ha una secció per a la pràctica del fitness, una piscina de 25 m de llargada, sauna i una zona de fisioteràpia.

## Enllaços externs

* Centre Esportiu Municipal Estació del Nord a bcn.cat Arxivat 2014-08-31 a Wayback Machine.
* Descripció de la instal·lació a ufecbloc.cat
# Giscó (ambaixador)

Giscó (en llatí Gisco, en grec antic Γίσκων) va ser un dels tres ambaixadors que Hanníbal va enviar a Filip V de Macedònia l'any 215 aC i que va ser fet presoner pels romans que van confiscar la seva documentació, segons Titus Livi. Alguns autors pensen que podria ser el mateix personatge que Giscó un oficial militar, que l'any 216 aC acompanyava a Hanníbal abans de la batalla de Cannes.

## Referències

* ↑ Smith, William (ed.). «Gisco». A Dictionary of Greek and Roman biography and mythology. [Consulta: 28 juliol 2022].
# Àccium

Àccium o Acci (en grec antic Ἄκτιον, Àction; en llatí Actĭum) era un promontori d'Acarnània a l'entrada del golf d'Arta, enfront del qual es van lliurar dues batalles:
* La primera el 435 aC en què la flota de Corint enviada contra Corcira (Corfú) va ser completament derrotada.
* La segona guanyada per Octavi August contra Marc Antoni i Cleòpatra el 2 de setembre del 31 aC que va posar fi a la guerra civil de Roma.
Al promontori hi havia un temple dedicat a Apol·lo de gran antiguitat del que parla Tucídides, i s'hi feia un festival anomenat Àccia en honor del déu. Octavi August va fundar a l'altra banda de la costa la ciutat coneguda com a Nicòpolis per celebrar la seva victòria. A la vora del temple s'hi van aixecar algunes cases, i encara que no era una ciutat hi havia residents permanents. Estrabó situa Àccium a 40 estadis de la ciutat d'Anactòrion.

## Referències

* ↑ Alberich, Joan. La transcripció dels noms propis grecs i llatins. Enciclopèdia catalana, p. 44. ISBN 84-7739-225-0. «Ἄκτιον - Actĭum - Àccium, Acci»
* ↑ Smith, William (ed.). «Actium». Dictionary of Greek and Roman Geography (1854). [Consulta: 12 desembre 2020].
# HR 8799 c

HR 8799 c és un planeta extrasolar que s'hi troba a aproximadament 129 anys llum en la constel·lació de Pegàs orbitant l'estrella Lambda Boötis HR 8799. La seva massa és entre 7 i 13 vegades la massa de Júpiter i el seu radi és entre un 20 % i un 30 % major que el de Júpiter. El planeta orbita a una distància mitjana de 28 ua del seu estel, la seva excentricitat es desconeix i el seu període orbital és de 190 anys. Aquest planeta es troba en el sistema de HR 8799. Juntament amb altres dos planetes que orbiten HR 8799, aquest planeta va ser descobert el 13 de novembre de 2008 per Marois et al., usant el Telescopi Keck i l'observatori Gemini en Hawaii. Aquests planetes van ser descoberts usant la tècnica d'imatge directa.

## Referències

* 1 2 Christian Marois «Direct imaging of multiple planets orbiting the star HR 8799» (en anglès). Science, 5906, 28-11-2008, pàg. 1348-52. DOI: 10.1126/SCIENCE.1166585.
* 1 2 3 4 Christian Marois «Astrometric monitoring of the HR 8799 planets: orbit constraints from self-consistent measurements» (en anglès). Astronomical Journal, 2, 12-07-2016, pàg. 28–28. DOI: 10.3847/0004-6256/152/2/28.
* ↑ David Lafrenière «Spatially resolved spectroscopy of the exoplanet HR 8799 C» (en anglès). Letters of the Astrophysical Journal, 1, 20-01-2010, pàg. 35–38. DOI: 10.1088/2041-8205/710/1/L35.
* ↑ S. Mark Ammons «The Gemini Planet Imager Exoplanet Survey: giant planet and brown dwarf demographics from 10 to 100 au» (en anglès). Astronomical Journal, 1, 7-2019. DOI: 10.3847/1538-3881/AB16E9.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet HD 8799 c» (en anglès). Extrasolar Planets Encyclopaedia. Observatori Meudon. [Consulta: 18 desembre 2020].
* ↑ «The planetary system HR 8799 hosts at least 4 planets.» (en anglès). Open Exoplanet Catalogue. [Consulta: 19 desembre 2020].
* ↑ Marois; et al. «Direct Imaging of Multiple Planets Orbiting the Star HR 8799». Science.
* ↑ «Gemini Releases Historic Discovery Image of Planetary First Family». Gemini Observatory, 13-11-2008. [Consulta: 2 desembre 2008].
* ↑ Achenbach, Joel. «Scientists Publish First Direct Images of Extrasolar Planets». The Washington Post. The Washington Post Company, 13-11-2008. [Consulta: 2 desembre 2008].
* ↑ «Stability of the directly imaged multiplanet system HR 8799: resonance and masses», diciembre 2008. [Consulta: 2 desembre 2008].

## Enllaços externs

* «HR 8799 c». Exoplanets. Arxivat de l'original el 2012-03-04. [Consulta: 26 gener 2019].
* Animació de les òrbites del sistema HR 8799
# Danish Siddiqui

Danish Siddiqui (Nova Delhi, 19 de maig de 1980 - Spin Buldak, Kandahar, 15 de juliol de 2021) va ser un fotoperiodista indi. Va rebre el Premi Pulitzer en 2018 com a part de l'equip de fotografia de Reuters. Va ser assassinat mentre cobria un enfrontament entre les forces de seguretat afganeses i els talibans prop d'una cruïlla fronterera amb Pakistan.

## Primers anys

Danish va cursar els seus estudis en el P. Angel School en el sud de Delhi. Es va graduar amb una llicenciatura en Economia de Jamia Millia Islamia, Delhi. Va continuar per tal d'obtenir un títol en Comunicació de Masses pel Centre de Recerca de Comunicació de Masses AJK de Jamia en 2007.

## Carrera professional

Siddiqui va iniciar la seva carrera com a corresponsal de notícies televisives. Es va passar al fotoperiodisme i es va unir a l'agència de notícies internacional Reuters en 2010. Des de llavors, Siddiqui havia cobert la batalla de Mossul (2016-2017), el terratrèmol d'abril de 2015 a Nepal, la crisi de refugiats derivada del genocidi rohingya, les protestes a Hong Kong de 2019-2020, els disturbis de Delhi de 2020 i la pandèmia de COVID-19, entre altres històries en el sud d'Àsia, Orient Mitjà i Europa. En 2018, es va convertir en el primer indi juntament amb el seu col·lega Adnan Abidi a guanyar el Premi Pulitzer de Fotografia de Llargmetratge com a part del personal de Fotografia de Reuters per documentar la Crisi dels Refugiats Rohingya. Una fotografia que va capturar durant els disturbis de Delhi de 2020 va ser presentada com una de les fotografies definitòries de 2020 per Reuters. Acostumava a dirigir l'equip de Reuters Pictures a Índia.

## Mort

Siddiqui va ser assassinat al costat d'un alt oficial afganès mentre cobria els enfrontaments entre les tropes afganeses i els terroristes talibans a Spin Buldak, Afganistan, el 15 de juliol de 2021.

## Referències

* ↑ Siddiqui. «Danish Siddiqui» (en anglès). Reuters - The Wider Image. Arxivat de l'/ original el 3 de març de 2021. [Consulta: 1r gener 2021].
* 1 2 «The 2018 Pulitzer Prize Winner in Feature Photography» (en anglès). The Pulitzer Prizes. Arxivat de l'original el 4 de maig de 2020. [Consulta: 9 gener 2021].
* 1 2 «Fallece en Afganistán un fotoperiodista ganador del Premio Pulitzer». SPUTNIK. [Consulta: 16 juliol 2021].
* ↑ Vaswani. «Mumbai lensman Danish Siddiqui's work part of Pulitzer-winning Rohingya series» (en anglès). Mumbai Mirror, 18-04-2018. Arxivat de l'original el 09-12-2019. [Consulta: 1r gener 2021].
* ↑ «Jamia Millia's AJK-MCRC Alumnus Receives Pulitzer Prize For Photography» (en anglès). NDTV.com, 19-04-2018. Arxivat de l'original el 12 de agost de 2019. [Consulta: 1r gener 2021].
* ↑ «Photo of Muslim Man Being Beaten in Delhi Riots is Reuters' India Pick in 'Pictures of Year' List». The Wire, 25-11-2020. Arxivat de l'original el 29 de novembre de 2020. [Consulta: 1r gener 2021].
* ↑ «Danish Siddiqui» (en anglès americà). TEDxGateway - India's Largest Ideas Platform (Mumbai, India). Arxivat de l'original el 22 de gener de 2021. [Consulta: 1r gener 2021].
# Locustella

Locustella és un gènere d'ocells de la família dels locustèl·lids (Locustellidae).

## Taxonomia

Segons la Classificació del Congrés Ornitològic Internacional (versió 13.2, juliol 2023) aquest gènere conté 23 espècies:
* Locustella lanceolata - boscaler pintat petit.
* Locustella alfredi - matoller dels bambús.
* Locustella fluviatilis - boscaler fluvial.
* Locustella luscinioides - boscaler comú.
* Locustella major - boscaler becllarg.
* Locustella luteoventris - boscaler bru.
* Locustella naevia - boscaler pintat gros.
* Locustella tacsanowskia - boscaler de Taczanowski.
* Locustella accentor - boscaler del Kinabalu.
* Locustella caudata - boscaler cuallarg.
* Locustella castanea - boscaler castany.
* Locustella musculus - boscaler de Seram.
* Locustella portenta - boscaler de Taliabu.
* Locustella disturbans - boscaler de Buru.
* Locustella davidi - boscaler del pare David.
* Locustella kashmirensis - boscaler del Caixmir.
* Locustella thoracica - boscaler pigallat.
* Locustella alishanensis - boscaler de Taiwan.
* Locustella mandelli - boscaler de Mandelli.
* Locustella idonea - boscaler de Da Lat.
* Locustella montis - boscaler de la Sonda.
* Locustella chengi - boscaler de Sichuan.
* Locustella seebohmi - boscaler de Seebohm.
Tanmateix, altres obres com el Handook of the Birds of the World i la quarta versió de la BirdLife International Checklist of the birds of the world (Desembre 2019), el gènere Locustella conté 24 espècies, car consideren les següents divergències taxonòmiques:
* hi afegeixen 6 espècies classificades pel COI al gènere Helopsaltes: H. fasciolatus, H. amnicola, H. pryeri, H. certhiola, H. ochotensis i H. pleskei.
* El matoller dels bambus (L. alfredi) no hi apareix comptat, car el consideren al gènere Bradypterus (B. alfredi).
* El boscarler de Taliabu (L. portenta) no hi apareix comptat, car és una espècie descrita posteriorment a la publicació del HBW (2020).
* 3 espècies que el COI considera com espècies no són comptades pel HBW perquè es classifiquen com a subespècies: el boscaler de Buru i el boscaler de Seram es consideren subespècies del boscaler castany (L. castanea): L. c. disturbans i L. c. musculus, respectivament. Igualment, el boscaler de Da Lat és considetat una subespècie del boscaler de Mandelli (L. mandelli): L. m. idonea.

## Referències

* 1 2 «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 601-603. ISBN 978-84-16728-37-4.
# Callorhinus

Callorhinus és un gènere de pinnípedes originaris de l'oceà Pacífic. El gènere només conté una espècie vivent, l'os marí septentrional (C. ursinus), però també inclou una espècie extinta que visqué durant el Pliocè en allò que avui en dia són les costes de Califòrnia.

## Referències

* 1 2 The Paleobiology Database. Taxonomia i distribució de plantes i animals fòssils.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Scolomys melanops

Scolomys melanops és una espècie de mamífer rosegador de la família dels cricètids. Viu a altituds d'entre 200 i 1.200 msnm a l'Equador i el Perú. Els seus hàbitats naturals són els boscos de plana i peu de mont. Algunes poblacions estan amenaçades per la desforestació que afecta l'Amazones. El seu nom específic, melanops, significa ‘cara negra’ en llatí.

## Referències

* ↑ Anderson, R. P.; Gómez-Laverde, M.; Tirira, D. Scolomys melanops. UICN 2016. Llista Vermella d'espècies amenaçades de la UICN, edició 2016, consultada el 19 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Silly-en-Saulnois

Silly-en-Saulnois és un municipi francès, situat al departament del Mosel·la i a la regió del Gran Est. L'any 2007 tenia 44 habitants.

## Demografia
### Població

El 2007 la població de fet de Silly-en-Saulnois era de 44 persones. Totes les 9 famílies que hi havia eren parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 14 habitatges, 13 eren l'habitatge principal de la família i 1 estava desocupat. Tots els 14 habitatges eren cases. Dels 13 habitatges principals, 12 estaven ocupats pels seus propietaris i 1 estava llogat i ocupat pels llogaters; Tots els 13habitages tenien cinc cambres o més. 13 habitatges disposaven pel capbaix d'una plaça de pàrquing. A 5 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Silly-en-Saulnois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 30 persones, 19 eren actives i 11 eren inactives. Les 19 persones actives estaven ocupades(12 homes i 7 dones).. De les 11 persones inactives 2 estaven jubilades, 7 estaven estudiant i 2 estaven classificades com a «altres inactius».

### Activitats econòmiques

L'any 2000 a Silly-en-Saulnois hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Silly-en-Saulnois a l'INSEE.
* Évolution et structure de la population Fitxa amb el detall de dades de Silly-en-Saulnois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Marci (profeta)

Marci (Marcius) va ser un profeta i endeví suposat autor d'unes profecies trobades l'any 213 aC pel pretor Marc Atili, que predeien la derrota romana a la batalla de Cannes i altres fets. Les profecies estaven escrites en vers (Carmina Marciana) o potser en prosa amb la cadència dels hexàmetres. Van ser portades al Capitoli i depositades al costat dels llibres sibil·lins. El text també parlava de la necessitat de dedicar uns Jocs a Apol·lo segons el ritu grec, si es volia que l'enemic (Hanníbal) abandonés Itàlia. Un dia després, el senat va instaurar els Ludi Apollinares.
Macrobi i Plini el Vell només parlen d'un Marci però Ciceró esmenta dos germans de família noble com a autors de les profecies. Tot i així la realitat és que no se sap qui les va escriure i en quin temps. Actualment es creu que Marci va viure en un temps antic i que els Carmina Marciana van ser escrits molts anys després i atribuïts a Marci pel prestigi que tenia i per donar més credibilitat i autoritat al text. Per això Ciceró no parla dels Carmina. Només una part del text s'ha conservat.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 196. ISBN 8481641618.
# Demetri de Faros

Demetri de Faros (en llatí Demetrius, en grec antic Δημητριος) fou un governant grec nascut a l'illa de Faros a la mar Adriàtica, on era un dels dirigents
Es va posar al servei dels il·liris quan va esclatar la Primera Guerra Il·líria entre el Regne d'Il·líria i la república romana. La reina Teuta, de la que se sospita que era amant, li va confiar el govern de Còrcira que traïdorament va entregar als romans, i es va convertir en un aliat actiu dels cònsols en totes les operacions posteriors.
Després de la derrota de Teuta els romans el van recompensar donant-li una gran part dels seus dominis com a regent en nom del príncep Pinnes, encara que Roma no va confiar mai en ell del tot. Més tard es va aliar a Antígon III Dosó de Macedònia al que va ajudar en la guerra contra Cleòmenes III, segons diu Polibi. Confiat en el suport de Macedònia i considerant que els romans estaven molt ocupats a les guerres amb els gals i contra Hanníbal, es va dedicar a la pirateria, però immediatament (219 aC) els romans van declarar la guerra i enviar al cònsol Luci Emili Paul·le a Il·líria. El cònsol va conquerir diverses fortaleses d'Il·líria i va ocupar la mateixa Faros (Pharos).
Demetri va haver de fugir a la cort de Filip V de Macedònia on va viure la resta de la seva vida com a conseller del rei. Una ambaixada enviada pels romans a Macedònia demanant la seva entrega, no va reeixir, diu Titus Livi.
Va aconsellar a Filip V de fer aliança amb Hanníbal, aliança a la qual el rei ja estava predisposat després de la batalla del llac Trasimè. Va morir en l'assalt a la fortalesa d'Ithome al servei del rei de Macedònia. Polibi diu que la guerra entre Filip V i els romans va ser en gran part instigada per Demetri.

## Referències

* ↑ Demetrius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 965-966
# Zalophus

Zalophus és un gènere de carnívors de la família dels otàrids. Inclou tres espècies, una de les quals s'extingí recentment:
* Z. californianus: lleó marí de Califòrnia
* Z. japonicus: lleó marí del Japó †
* Z. wollebaeki: lleó marí de les Galápagos

## Referències

* ↑ Don E. Wilson i DeeAnn M. Reeder (editors). 2005. Mammal Species of the World. A Taxonomic and Geographic Reference (3a edició), Johns Hopkins University Press, 2,142 pàg. Versió en línia
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Thomasomys popayanus

Thomasomys popayanus és una espècie de mamífer rosegador de la família dels cricètids. És endèmic de Colòmbia, on viu a altituds d'entre 1.828 i 3.150 msnm. Els seus hàbitats naturals són els boscos montans, els páramos i els boscos secundaris. Està amenaçat per la desforestació. El seu nom específic, popayanus, significa ‘de Popayán’ en llatí.

## Referències

* ↑ Pacheco, V. et al. Thomasomys popayanus. UICN 2008. Llista Vermella d'espècies amenaçades de la UICN, edició 2008, consultada el 18 maig 2017.
# Mezetul

Mezetul (en llatí Mezetulus) va ser un cap númida, que després de la mort d'Ozalces, rei dels massils l'any 210 aC, es va revoltar contra Capusa, el fill gran d'aquell rei que havia pujat al tron, i el va derrotar en una gran batalla on Capusa va morir, l'any 207 aC.
Mezetul no va assolir la corona sinó que va posar al tron a Lacumaces, un jove fill de Ozalces, i va governar en nom seu. El retorn de Masinissa I des d'Hispània el va obligar a aixecar un gran exercit per oposar-se a aquest perill, però va ser derrotat i es va haver de refugiar al regne de Sifax. El van convèncer de demanar el retorn al seu país i es va instal·lar a la cort de Massinisa, que el va indultar i li va retornar tots els seus béns.
L'historiador Appià parla d'un Mesòtul (Μεσότυλος), que és probablement la mateixa persona, i diu que es va unir a Hanníbal Barca amb una força de 1.000 genets poc abans de la batalla de Zama.

## Referències

* ↑ Smith, William (ed.). «Mezetulus». A Dictionary of Greek and Roman biography and mythology. [Consulta: 13 maig 2022].
# This Is War

This Is War és el tercer LP de 30 Seconds to Mars, llençat al mercat el 8 de desembre de 2009. El primer senzill fou Kings and Queens. El segon, This is War, el tercer, Closer to the Edge i el quart, Hurricane.

## Crèdits

* Jared Leto - Veus, Guitarra, Baix
* Shannon Leto - Bateria
* Tomo Miličević - Guitarra, Baix

## Llista de cançons

Totes les cançons foren escrites i compostes per Jared Leto, llevat les anotades.

## Referències

* ↑ Stephen Thomas Erlewine. «This is War - 30 Seconds to Mars» (en anglès). Allmusic. [Consulta: 18 març 2013].
* ↑ Anunci del disc Arxivat 2011-06-15 a Wayback Machine. a timesonline

## Enllaços externs

* Thirty Seconds to Mars - Official site